Κάνονμπολ

Η ταινία Κάνονμπολ (Cannonball Run) είναι αμερικανική κωμωδία του 1981 με πρωταγωνιστές τους Μπαρτ Ρέινολντς, Ρότζερ Μουρ, Ντομ ΝτεΛουίζ, Φάρα Φόσετ και άλλους, που γυρίστηκε από την Panavision. Σκηνοθέτης ήταν ο Χαλ Νήνταμ και παραγωγός εταιρία η Golden Harvest films από το Χονγκ Κονγκ. Η διανομή έγινε από την 20th Century Fox. Ήταν ένα από τα πιο επιτυχημένα φιλμ στο box office του 1981 και υπήρξαν δύο ακόμη ταινίες ως συνέχεια: το Cannonball Run II (1984) και το Speed Zone (1989). Αυτές οι δύο ταινίες ήταν και οι τελευταίες εμφανίσεις του ηθοποιού Ντιν Μάρτιν.

Πλοκή
Αγωνιστικές ομάδες μαζεύονται στο Κονέκτικατ για να ξεκινήσουν αγώνα αυτοκινήτου δια μέσου της χώρας. Με τη σειρά οι ομάδες μπαίνουν στη σχάρα εκκίνησης, χτυπούν μια κάρτα η οποία δείχνει την ώρα εκκίνησής τους και ξεκινούν.

Αναμεταξύ των ομάδων:
 
•	JJ Mc Clure (Reynolds) και Victor Prinzim (De Luise) οδηγούν ένα φτιαγμένο, αλλά εξωτερικά αυθεντικό, ασθενοφόρο Dodge Tradesman. (Ο Hal Needham και ο Brock Yates χρησιμοποίησαν το ίδιο όχημα στον πραγματικό αγώνα το 1979). 
 
•	Το πρώην ίνδαλμα των τροχών Jamie Blake (Dean Martin) και ο συμπαίκτης του (και παθιασμένος με το τζόγο) Morris Fenderbaum (Sammy Davis Jr), ντυμένοι ως Καθολικοί Ιερείς, που οδηγούν μια κόκκινη Ferrari 308 GTS. (Αυτό ήταν βασισμένο σε μια συμμετοχή στον πραγματικό αγώνα του 1972, στον οποίο 3 άντρες είχαν ντυθεί ιερείς (Οι Ιπτάμενοι Πατέρες) και οδηγούσαν μια Mercedes 180 CL και που ισχυριζόταν ότι είναι το «αμάξι του Αρχιερέα», το οποίο ανήκει στο οικουμενικό συμβούλιο των αρχιερέων της Καλιφόρνια). 
 
•	Η Jil Rivers (Tara Buckman) και η Marcie Thacher (Adrienne Barbeau), δύο ελκυστικές γυναίκες που χρησιμοποιούν την εμφάνισή τους για το συμφέρον τους, οι οποίες ξεκινούν τον αγώνα με μια Lamborghini Countach. 
 
•	Ο Jackie Chan και ο Michael Hui τρέχουν με ένα υψηλής τεχνολογίας, γεμάτο υπολογιστές Subaru GL 4WD το οποίο έχει προωθητή πυραύλου. 
 
•	Η ομάδα με τα καλά παιδιά που τους υποδύονται οι Terry Bradshaw και Mel Tillis, που οδηγούν μια νόμιμη ρέπλικα του Donnie Allison με σπόνσορα την Hawaiian Tropic από του αγώνες NASCAR για το κύπελλο Winston, το οποίο είναι ένα στοκ Chevrolet με ιδιοκτήτη το Hoss Ellington (ξεκινάει τον αγώνα ως ’75-’76 Laguna και αφού το βάψουν γίνεται ένα ’76-’77 Monte-Carlo). 
 
•	Ο Roger Moore παίζει τον «κληρονόμο της περιουσίας των Goldfarb», τον Seymour Goldfarb Jr, ο οποίος συνεχώς συστήνει τον εαυτό του ως τον ηθοποιό Roger Moore και μάλιστα υπογράφει τον αγώνα με αυτό το όνομα. Ο χαρακτήρας του συμπεριφέρεται παρόμοια με τον James Bond και μόνο μια φορά (από τη μητέρα του) αποκαλείται με το κανονικό του όνομα. Οδηγεί μια ασημή Aston Martin DB5. 
 
•	Ο Jamie Farr υποδύεται έναν πλούσιο μεσανατολίτη πετρελαιά Σεΐχη, που οδηγεί μια άσπρη Rolls-Royce Silver Shadow. 
 
Στη γραμμή εκκίνησης, κρυμμένος πίσω στις σκιές παρακολουθεί ο Arthur J. Foyt (παράφραση του ονόματος του οδηγού αγώνων A. J. Foyt), ο οποίος είναι εκπρόσωπος της «Μονάδας Επιβολής της Ασφάλειας», ο οποίος προσπαθεί να σταματήσει τον αγώνα, λόγο της περιβαλλοντολογικής του επιρροής και των διαφόρων θεμάτων ασφαλείας που υπάρχουν. Στο αυτοκίνητο με το Foyt (George Furth) είναι η φωτογράφος και λάτρης των δέντρων Pamela Glover (Fawcett). 
 
Μακριά από τη γραμμή εκκίνησης ο JJ και ο Victor (που οδηγούν το ασθενοφόρο τους) συναντιούνται με το Foyt και τη Glover, οι οποίοι έχουν ένα μικρό ατύχημα. Η Glover παρακαλάει τους JJ και Victor να τους βοηθήσουν, αλλά όταν λένε στο Foyt να μπει στο ασθενοφόρο από την πίσω πόρτα, απαγάγουν τη Glover και φεύγουν χωρίς το Foyt. 
 
Καθώς ο αγώνας προχωρά, ο Victor ενίοτε μετατρέπεται στον άλλο του εαυτό, τον υπερήρωα «Κάπτεν Χάος». Ο παράξενος Dr Van Helsing (Jack Elam) και η τεράστια υποδόρια βελόνα του, είναι και αυτός στο ασθενοφόρο και «βοηθούν» στο να παραμείνει η Glover ήρεμη κατά τη διάρκεια του αγώνα. 
 
Διάφορες ομάδες φαίνονται είτε να ξεφεύγουν από το νόμο, οι περισσότερες από τις οποίες απλά μιλάνε και αποφεύγουν να πάρουν πρόστιμο, ή επινοώντας τρελά σχέδια ώστε να ξεφύγουν από τους αντιπάλους τους.
 
•	Η Jil και η Marcie χρησιμοποιούν το σεξ απίλ τους ως όπλο τους κατεβάζοντας το φερμουάρ της αγωνιστικής τους στολής για να δείξουν τα πλούσια ελέη τους κάθε φορά που σταματάνε. (Αν και αυτό το κόλπο αποτυγχάνει με μια γυναίκα αστυνομικό με πλούσιο στήθος, την οποία υποδύεται σε μια γρήγορη εμφάνιση η ηθοποιός Valerie Perrine). 
 
•	Στο Νιου Τζέρσεϊ το ασθενοφόρο σταματούν δύο αστυνομικοί. Ο Dr Van Helsing ναρκώνει τη Glover και ο JJ με το Victor καταφέρνουν να πείσουν τους αστυνομικούς, ότι βιάζονται να μεταφέρουν τη «γυναίκα του Γερουσιαστή» στο UCLA για θεραπεία (εξηγώντας πως στην κατάστασή της απαγορεύεται να πετάξει ή ακόμα και να περάσει μέσω Denver). 
 
•	Η ομάδα της Subaru έχει τη δυνατότητα να σβήνει τα φώτα της και να χρησιμοποιεί υπέρυθρους αισθητήρες για αγωνιστική οδήγηση τη νύχτα. 
 
•	Ο Seymur Goldfarb φαίνεται πολύ συχνά στην ταινία να ξεφεύγει από την αστυνομία χρησιμοποιώντας διάφορα τεχνάσματα τύπου James Bond, όπως πετώντας λάδια στο δρόμο, βγάζοντας καπνό, αλλάζοντας αυτόματα πινακίδες κυκλοφορίας στην Aston Martin του. 
 
•	Ο Κύριος Compton (Bert Convy) και ο «Υπεραρχηγός» Finch (Warren Berlinger) μεταμφιέζονται σε νιόπαντρο ζευγάρι σε μοτοσικλέτα, αλλά τα παραπανίσια κιλά του Finch τους αναγκάζει να κάνουν τον όλο αγώνα με σούζα. 
 
Η κύρια αντιπαλότητα βρίσκεται μεταξύ του ασθενοφόρου και της Ferrari. Στο Οχάιο, ο Fenderbaum και ο Blake, καταφέρνουν να πείσουν το Viktor να κάνει στην άκρη το ασθενοφόρο, με σκοπό να ευλογήσουν τον ασθενή τους. Και ενώ ο Blake ευλογεί, ο Fenderbaum βγάζει τον αέρα από ένα από τα πίσω λάστιχα του ασθενοφόρου. Ο JJ παίρνει εκδίκηση στο Μισούρι, όπου πείθει έναν αστυνομικό, πως δύο άντρες που είναι ντυμένοι ως ιερείς, είναι στην ουσία σεξουαλικά διεστραμμένοι και πως έδειχναν τα γεννητικά τους όργανα στο θύμα που έχουν στο ασθενοφόρο τους.
 
Οι ομάδες που ηγούνται, αναγκάζονται να σταματήσουν σε έναν έρημο αυτοκινητόδρομο, περιμένοντας τους εργάτες να ανοίξουν το δρόμο. Εμφανίζεται μια συμμορία μοτοσικλετιστών (της οποίας ηγείται η Peter Fonda) και αρχίζει να παρενοχλεί τους Compton και Finch. Τα πράγματα ξεφεύγουν και ακολουθεί καυγάς. Ο Κάπτεν Χάος αναδύεται και πάλι για να πολεμήσει τους μοτοσικλετιστές. Όπως είναι φυσικό, η ομάδα της Subaru μπαίνει και αυτή στη μάχη (ο Jakie Chan βάζει σε δράση τις ικανότητές του στις πολεμικές τέχνες) και κλωτσιές και μπουνιές πάνε σύννεφο. Οι εργάτες ανακοινώνουν ότι ο δρόμος άνοιξε και οι ομάδες τρέχουν στα αυτοκίνητά τους, ώστε να τελειώσουν τον αγώνα. 
 
Το ασθενοφόρο χάνει θέσεις πίσω από την ομάδα, μέχρι που ο Victor γίνεται και πάλι Κάπτεν Χάος. Τα οχήματα όλα φτάνουν όλα μαζί στον τελικό προορισμό και αρχίζει αγώνας με τα πόδια για τη γραμμή τερματισμού. Ο JJ δίνει τη κάρτα στο Victor και ρίχνει κάτω τους υπόλοιπους αγωνιζόμενους, αφήνοντας μόνο το Victor και μια από τις γυναίκες της Lamborghini τη Marcie. Και εκεί που φαίνεται ότι ο Victor θα χτυπήσει πρώτος το ρολόι, μια θεατής φωνάζει ότι το «μωρό της» έπεσε στο νερό. Ο Victor κόμη μεταμφιεσμένος ως Κάπτεν Χάος, τρέχει για να σώσει το μωρό (που αργότερα ανακαλύπτεται πως ήταν ο σκύλος της) και έτσι η Marcie φτάνει και χτυπάει πρώτη το ρολόι. 
 
Ο JJ είναι έξαλλος και δεν θέλει να ξαναδεί ποτέ του τον κάπτεν Χάος, αλλά ο Victor του απαντά ότι δεν τον νοιάζει μιας και πάντα ήθελε να γίνει ο Κάπτεν USA. Ο Foyt έρχεται και κατηγορεί τους πάντες ότι κατέστρεψαν τους Αμερικάνικους δρόμους. Ο Seymour του προσφέρει ένα πούρο και του λέει να χρησιμοποιήσει τον αναπτήρα του αυτοκινήτου του, που ενεργοποιεί το εκτινασσόμενο κάθισμα όταν τον πατά. Στην αρχή δε γίνεται τίποτα, αλλά όταν τον πατά ο Seymour, ο ίδιος εκτινάσσεται και πέφτει στο νερό.

Συμμετέχοντες 
•	Burt Reynolds και Dom DeLuise ως αγωνιζόμενοι J.J. McClure και ο μηχανικός φίλος του Victor Prinzi, γνωστός και ως «Κάπτεν Χάος». 
 
•	Roger Moore ως Seymour Goldfarb, Jr., μια αυτοπαρωδία του ρόλου του ως James Bond. Το αυτοκίνητό του μια Aston Martin DB5, έχει τις Αγγλικές πινακίδες 6633 PP, που είναι οι ίδιες με αυτές στις ταινίες Τζέιμς Μποντ, Πράκτωρ 007 εναντίον Χρυσοδάκτυλου και Τζέιμς Μποντ, πράκτωρ 007: επίχειρηση κεραυνός. (Οι αρχικές Αγγλικές πινακίδες ήταν BMT 216A πριν πουληθεί στον μπίζνεσμαν Gavin Keyzar.) Η Molly Picon υποδύεται τη μητέρα του. Υπάρχουν διάφορες γυναίκες συνοδηγοί του Seymour, ανάμεσά τους και το μοντέλο Lois Hamilton, με το όνομα Lois Areno.
 
•	Η Farrah Fawcett ως φωτογράφος και λάτρης των δέντρων με το όνομα Pamela Glover. Ο J.J. την αποκαλεί «Ομορφούλα». 
 
•	Οι Dean Martin και Sammy Davis Jr. ως οδηγεοί αγώνα Jamie Blake και ιδιοφυία στην απατεωνιά Morris Fenderbaum αντίστοιχα, μεταμφιεσμένοι ως καθολικοί ιερείς. Ο Jimmy "The Greek" Snyder παίζει τον ατζέντη των τζόγων τους. (Ο Snyder ήταν γείτονας του Dean Martin όταν μεγάλωναν στην ίδια γειτονιά στο Steubenville του Ohio.)
 
•	Ο George Furth ως Arthur J. Foyt, που προσπαθεί να σταματήσει τον αγώνα.
 
•	Ο Jackie Chan ως "Οδηγός Mitsubishi #1" αν και στο κοινό συστήνεται από τον παρουσιαστή (Johnny Yune) ως "Jackie Chan," ο οδηγός της Ιαπωνίας άσχετα με το αν ο Chan είναι Κινέζος. Το αυτοκίνητο είναι ένα Subaru GL, και όχι Mitsubishi, γεμάτο με συσκευές. Ο Michael Hui ο οποίος υποδύεται τον Γιαπωνέζο μηχανικό και πλοηγό, αναφέρεται απλά ως "Οδηγός Mitsubish #2", αλλά ο παρουσιαστής τον συστήνει ως"Michael Hui". Αν και αναφέρονται ως Γιαπωνέζοι, και οι δυο μιλούν Καντώνα κατά τη διάρκεια της ταινίας.
 
•	Ο Jamie Farr ως Σείχης Abdul ben Falafel, ένας πλούσιος Άραβας ηγεμόνας αποφασισμένος να κερδίσει τον αγώνα, έστω και αν πρέπει να τον αγοράζει. Η Bianca Jagger κάνει μια μικρή εμφάνιση ως αδερφή του. Το αυτοκίνητο του Farr είναι ένα Rolls-Royce Silver Shadow. Αυτός είναι και ο μόνος χαρακτήρας που εμφανίζεται σε όλες τις συνέχειες της τανίας Cannonball Run. 
 
•	Ο Terry Bradshaw και ο Mel Tillis είναι οι Mel και Terry, ένα ζευγάρι «παιδιά μάλαμα» που οδηγούν μια ελαφρώς μεταμφιεσμένη αγωνιστική Chevrolet Maliby NASCAR η οποία μοιάζει με την Hoss Elington Hawaiian Tropic το αμάξι που οδήγησε ο  Donnie Allison το 1979, που έγινε πιο διάσημο για το ατύχημα στη 1979 Daytona 500 και που οδήγησε στο διάσημο καυγά.
 
•	Η Adrienne Barbeau και η Tara Buckman ως Marcie Thatcher και Jill Rivers, «ομορφιές» που οδηγούν με εφαρμοστά σατέν ρούχα σε μια μαύρη Lamborghini Countach. Η ίδια Lamborghini χρησιμοποιήθηκε και στην αρχή, στους τίτλους της ταινίας όπου την κυνηγούσε ένα περιπολικό της Nevada. Η Valerie Perrine έχεις μια σύντομη εμφάνιση χωρίς να γίνεται αναφορά, ως αστυνομικός. (Τα ονόματά τους δεν αναφέρονται κατά τη διάρκεια της ταινίας, αλλά τους γίνεται αναφορά στο τέλος των τίτλων της ταινίας. Τα ονόματά τους επιστρέφουν στην επόμενη ταινία, όμως αλλάζουν οι ηθοποιοί). 
 
•	O Peter Fonda έχει ένα σύντομο ρόλο με το χαρακτήρα του στους Wild Angels. Η εμφάνιση του Fonda και την συμμορίας του κατά τη διάρκεια της στάσης του αγώνα, έδωσε μια δικαιολογία στον Chan να κάνει επίδειξη των ικανοτήτων του στις πολεμικές τέχνες, κατά τη διάρκεια των γυρισμάτων του καυγά. Τον τεράστιο φαλακρό μηχανόβιο φίλο του Fonda υποδύεται ο Robert Tessier.
 
•	Ο Bert Convy ως πλούσιος, αλλά γεμάτος βαρεμάρα διευθυντής Bradford Compton, που σχεδίασε να τρέξει στον αγώνα του Cannonball με μοτοσικλέτα με τη βοήθεια του παλιού του φίλου, Shakey Finch (Warren Berlinger), που κάποτε ήταν ο καλύτερος μοτοσικλετιστής του κόσμου. Οι δυο τους μεταμφιέζονται σε νιόπαντροι. Ο συνεπιβάτης του που ζύγιζε πολλά κιλά, ανάγκασε τη μοτοσικλέτα σε σούζα καθ’ όλη τη διάρκεια του αγώνα. 
 
•	Ο Jack Elam ως Δρ Nikolas Van Helsing που είναι το ίδιο όνομα με τον κυνηγό βαμπίρ. Αυτός όμως ο Van Helsing είναι πρωκτολόγος και απόφοιτος του Πανεπιστημίου Rangoon και του κολεγίου της θεραπείας της πίστης του Knoxville, του Tennessee. 
 
•	Ο Rick Aviles και ο Alfie Wise ως Mad Dog και Batman, που οδηγούν ένα φορτηγάκι που κάνει άλμα πάνω από ένα χαμηλό βαγόνι τραίνου. 
 
•	Ο John Fiedler ως υπάλληλος γραφείου. 
•	Ο Joe Klecko ως Πολωνός οδηγός ενός βαν το οποίο αργότερα σταματά στην άκρη ο Κος Foyt. (Ο Klecko ήταν παίκτης ποδοσφαίρου). 
 
•	Ο αρθρογράφος και ανταποκριτής του περιοδικού Car And Driver ο Brock Yates, ο οποίος, έχοντας δημιουργήσει το πραγματικό αγώνα Cannonball Run, έγραψε την ταινία κατευθείαν για την οθόνη, υποδύεται τον οργανωτή του αγώνα που εξηγεί τους κανόνες στην γραμμή της εκκίνησης.
 
•	Ο σκηνοθέτης Hal Needham κάνει εμφάνιση χωρίς να γίνεται αναφορά της, ως τραυματιοφορέας ασθενοφόρου.
 
•	Ο βετεράνος σχολιαστής του Daytona 500 Ken Squier εμφανίζεται ως αστυνομικός της Καλιφόρνια. 
 
Ο βετεράνος ηθοποιός φωνητικών June Foray έκανε απόδοση των ντουμπλαρισμένων διαλόγων που συνοδεύουν τον Goldfarb στον αγώνα (στους τίτλους αναφέρονται ως «Τα κορίτσια του Seymour) χωρίς να αναφέρονται τα ονόματά τους.

Παραγωγή 
Η ταινία συνεχίζει την παράδοση του σκηνοθέτη Hal Needham να δείχνει στο τέλος κατά τη διάρκεια των τίτλων της ταινίας, τα αστεία αποτυχημένα αποσπάσματα (ήταν μια πρατκική που την ξεκίνησε με την ταινία «Ο Ατσίδας και το Λαγωνικό ΙΙ»). Ο Jakie Chan είπε ότι αυτό τον ενέπνευσε να κάνει το ίδιο στο τέλος των περισσότερων ταινιών του.

Εξέλιξη

Η ταινία είναι βασισμένη στην κούρσα Cannonball Baker Sea-To-Shining-Sea Memorial Trophy Dash, η οποία ήταν ένας πραγματικός, παράνομος αγώνας από τη μια άκρη της χώρας στην άλλη και έλαβε χώρα τέσσερις φορές στη δεκαετία του ’70, όπου η εκκίνηση γινόταν στο Red Ball Garage της 31ης οδού της Νέας Υόρκης (αργότερα γινόταν στο Lock, Stock and Barrel Restaurant στο Darien του Κονέκτικατ) και τελείωνε στο Portofino Inn στο Redondo beach, του Los Angeles της Καλιφόρνια. Ο αγώνας είχε πιο πριν επηρεάσει τις (άσχετες) ταινίες του 1976, Cannonball και Gumball Rally. 
Σεναριογράφος ήταν ο δημοσιογράφος της αυτοκινητοβιομηχανίας Brock Yates ο οποίος είχε κατανοήσει το πραγματικό Cannonball. Ο Yates είχε προτείνει αρχικά τον αγώνα ως αρθρογράφος στο Car and Drive. Ο αγώνας είχε έναν μόνο κανόνα: «΄Ολοι οι αγωνιζόμενοι θα μπορούν να οδηγήσουν οποιοδήποτε όχημα της επιλογής τους, μπορούν να πάρουν όποιο δρόμο θέλουν, με όποια ταχύτητα κρίνουν πρακτική, μεταξύ της εκκίνησης και του τελικού προορισμού. Ο αγωνιζόμενος ο οποίος θα τερματίσει στον πιο σύντομο χρόνο, θα είναι ο νικητής». 
Η ομάδα του Yate ήταν ο μόνος συμμετέχοντας στον πρώτο αγώνα του 1971. Το Μάρτιο του 1979, ήταν μια από τις 46 ομάδες με το σκηνοθέτη Hal Needham, όπου έτρεχαν με 240χαω με ένα βαν που το είχαν μεταμορφώσει σε ασθενοφόρο, μαζί με το γιατρό Lyell Royerκαι τη δεύτερη γυναίκα του Brock. Η Pamela Reynolds παρίστανε την ασθενή στο φορείο. Αν και το ασθενοφόρο δεν έφτασε ποτέ στον τερματισμό, -το κιβώτιο έπαθε ζημιά 80χλμ πριν τη γραμμή του τερματισμού στο Redondo Beach- ο Yates στην ταινία έγινε ο αξιωματούχος του αγώνα και ο Needham τραυματιοφορέας, ενώ το ασθενοφόρο χρησιμοποιήθηκε στην ταινία, όπως και το κιβώτιο που διαλυόταν. Το ασθενοφόρο σταμάτησε μια φορά, στην Πενσυλβάνια. Αυτό το γεγονός το έβαλαν και στην ταινία όπως και αυτό ενός αστυνομικού που σταμάτησε την κυκλοφορία στο Κάνσας καθώς έβγαινε από ένα ροντέο και άφησε το ασθενοφόρο να περάσει απρόσκοπτο. 
Η γυναικεία ομάδα δημιουργήθηκε από τη συγγραφέα Judy Stropus και τους οδηγούς αγώνων Donna Mae Mims και Peggy Niemcek, της οποίας ο άντρας ήταν μέλος μιας άλλης ομάδας που οδηγούσε μια λιμουζίνα Κάντιλακ. Στην ταινία τροποποιήθηκε ως μια ομάδα δύο γυναικών, της οποίας ηγείται η ελκυστική Adrienne Barbeau που οδηγά μια Λαμποργκίνι, αλλά όπως και η Stropus είπε δεκαετίες αργότερα «λίγη αλλαγή στο σενάριο δεν πείραξε ποτέ κανέναν». Ο Yates γράφει στο βιβλίο του Cannonball πως η έκδοση της Stropus για τον αγώνα δεν αναφέρει το βάπτισμα από τα πράσινα υγρά που δέχτηκαν οι γυναίκες από την τουαλέτα της λιμουζίνας όταν αυτή αναποδογύρισε.

Φόντο

Οι χαρακτήρες J.J. και Victor παίρνουν μέρος στον αγώνα Cannonball με ένα ασθενοφόρο: ένα βαριά τορποποιημένο Dodge Tradesman βαν. Στην αρχή ο J.J. λέει στον εαυτό του «θα μπορούσαμε να πάρουμε μια μαύρη TransAm» και μετά απαντάει «μπα, αυτό το έχουν κάνει», είναι μια αναφορά στις ταινίες «Ο ατσίδας και το λαγωνικό» με τον Burt Reynolds και σκηνοθέτη το Hal Needham.

Σε μια προσπάθεια να δείχνουν νόμιμοι στο μάτι του νόμου, η ομάδα του J.J. και του Victor προσλαμβάνουν το Δρ Nikolas Van Helsing, έναν τρομακτικό, αλλά παρόλα αυτά φιλικό γιατρό, αμφιβόλου ικανοτήτων, που τον υποδύεται ο Jack Elam. Απαγάγουν την ελκυστική νεαρή φωτογράφο Pamela Glover (Farrah Fawcett) –της οποίας της δίνουν το χαϊδευτικό «Ομορφούλα»- για να την έχουν ως ασθενή. Η ομορφούλα εναντιώνεται πολύ ορμητικά στους απαγωγείς της στην αρχή, αλλά τελικά μαλακώνει σε ότι έχει να κάνει με τον αγώνα και με το J.J.

«Έκανα αυτό το φιλμ για όλους τους λάθος λόγους» είχε πει ο Reynolds αργότερα. «Ποτέ δε μου άρεσε. Το έκανα για να βοηθήσω το φίλο μου Hal Needham. Και επίσης ένιωσα πως ήταν ανήθικο να γυρίσω την πλάτη μου σε τόσα λεφτά. Υποθέτω πως έπεσα τόσο χαμηλά, που δεν μπορούσα να αντικρούσω όσα έγραψαν για μένα».

Box office και υποδοχή 
Μια τεράστια εμπορική επιτυχία, το Cannonball Run κέρδισε 72.159.579 δολάρια και έγινε η έκτη με τις μεγαλύτερες εισπράξεις ταινία του 1981, πίσω από τα «Κυνηγοί της χαμένης κιβωτού», «Στη χρυσή λίμνη», «Σούπερμαν ΙΙ», «Άρθουρ» και «Stripes». Οι κριτικές, ωστόσο, ήταν γενικά αρνητικές. Ο Roger Ebert, έδωσε στην ταινία μισό, από τα τέσσερα αστέρια, αποκαλώντας την «μια παραίτηση από την καλλιτεχνική υπευθυνότητα, στο χαμηλότερο πιθανό επίπεδο της φιλοδοξίας. Με άλλα λόγια, ούτε καν τους ενδιέφερε να κάνουν μια καλή φθηνιάρικη ταινία». Οι γενικότερες κριτικές περιέγραψαν την ταινία ως «γεμάτη από χάλια αστεία της σόουμπιζ και γεμάτη από αυτό που θα μπορούσε να πει κανείς, την ποντικοπαρέα του Hal και του Burt, η ταινία λαμβάνει χώρα στην οξύθυμη χώρα του ποτέ-ποτέ, της οποίας οι άντρες είναι τα καλά παιδιά που καταβροχθίζουν μπύρες και τα κορίτσια είναι πανέμορφες τσουλίτσες. Ο Vincent Canby από τους New York Times, αποκάλεσε την ταινία «άκακη και κάποιες στιγμές αστεία. Λόγο του ότι υπάρχει ένας μικρός αριθμός παραλλαγών που παίρνουν μέρος σε αυτή την κούρσα, δεν πειράζει να το δει κανείς, εκτός και αν είσαι ήδη μυημένος στο είδος. Ο κριτικός ιστότοπος Rotten Tomatoes, μάζεψε αναδρομικά 29 κριτικές για να δώσει τελικά στην ταινία το σκορ 31%. 
 
Η ταινία προτάθηκε για το βραβείο Razzie, ως χειρότερη ηθοποιό για τη Fawcett.

Δικαστική διαμάχη 
Τον Ιούνιο του 1980, η 24χρονη κασκαντέρ Heidi Vo Beltz, τραυματίστηκε σοβαρά σε μια σύγκρουση αυτοκινήτων κατά τη διάρκεια των γυρισμάτων της ταινίας. Η Von Beltz ήταν σκιέρ παγκοσμίου κλάσσης και δεν είχε καμιά εμπειρία με αυτοκίνητα ως κασκαντέρ. Όταν ο αρχικός κασκαντέρ που είχε προγραμματιστεί να κάνει το επιχείρημα, έπρεπε να φύγει για ένα επείγον οικογενειακό περιστατικό, ο συντονιστής των κασκαντέρ υπό τον Hal Needham και αργότερα αρραβωνιαστικός της Von Beltz, ο Bobby Bass, την κάλεσε στο πλατό για ένα επιχείρημα που το περιέγραψε ως «πανεύκολο» και στο οποίο θα έπρεπε να θέσει σε λειτουργία ένα μηχάνημα παραγωγής καπνού από το κάθισμα του συνεπιβάτη. Η Von Beltz έκανε το επιχείρημα, επειδή η παραγωγή είχε καθυστερήσει στα γυρίσματα. Το αυτοκίνητό της συγκρούστηκε με ένα βαν που έκανε λάθος κίνηση και δε φορούσε ζώνη ασφαλείας, επειδή είχαν αφαιρεθεί από το όχημα πριν το ατύχημα. Δεν είχαν ληφθεί τα κατάλληλα μέτρα ασφαλείας στο πλατό. Λόγο των χρονικών απαιτήσεων, το γύρισμα συνεχίστηκε με το αμάξι να μην είναι σε ασφαλή κατάσταση. Επέζησε, αλλά παρέμεινε τετραπληγική. Όταν έγινε ξεκάθαρο ότι η υπόθεση της Von Beltz θα ξεπεράσει την κάλυψη ασφάλειας, ο ασφαλιστής της παραγωγής, η Interstate Fire (η αγαπημένη ασφαλιστική του Hollywood και θυγατρική της Fireman’s Fund Insurance Company) μήνυσε τη Von Beltz και τον εργοδότη της, την Stuntman Inc, για την έκδοση αναγνωριστικής απόφασης, πως η αγωγή της Von Beltz δεν καλυπτόταν από το ασφαλιστικό της συμβόλαιο. Το 1988, το Εφετείο της Ένατης Περιφέρειας των ΗΠΑ, αποφάνθηκε πως υπήρχε υπεράσπιση καθήκοντος και πως επίσης υπήρχε και καθήκον αποζημίωσης στο βαθμό που η Von Beltz ζητούσε αποκατάσταση από ψυχικά τραύματα (ο αποκλεισμός για σωματικές βλάβες αποφάνθηκε να είναι επιβλητός).

Ξαναφτιάξιμο 
Η Warner Bros απόκτησε τα δικαιώματα του φράντζαϊζ του Cannonball Run και έβαλε τον Etan Cohen να γράψει και να σκηνοθετήσει το Κάνονμπολ. Ο Andre Morgan και ο Alan Gasmer είναι οι παραγωγοί.

Αμερικανικές ταινίες
Αμερικανικές κωμικές ταινίες
Ταινίες του 1981
Αγγλόφωνες ταινίες
Ταινίες γυρισμένες στην Αριζόνα
Ταινίες γυρισμένες στην Τζόρτζια
Ταινίες γυρισμένες στη Νεβάδα
Ταινίες γυρισμένες στην Καλιφόρνια